b'\n_START_ARTICLE_\n\xc5\xbdeljko Sene\xc4\x8di\xc4\x87\n_START_PARAGRAPH_\n\xc5\xbdeljko Sene\xc4\x8di\xc4\x87 (Zagreb, 18. sije\xc4\x8dnja 1933. - Zagreb, 1. sije\xc4\x8dnja 2018.), bio je hrvatski filmski i kazali\xc5\xa1ni scenograf, dizajner interijera, scenarist i slikar.\n_START_SECTION_\n\xc5\xbdivotopis\n_START_PARAGRAPH_\nRodio se je u Zagrebu. U rodnom je gradu diplomirao slikarstvo na Akademiji likovnih umjetnosti te scenografiju na Akademiji dramske umjetnosti._NEWLINE_Scenograf je brojnih hrvatskih i inozemnih filmova, televizijskih filmova i televizijskih serija._NEWLINE_Suautor je scenarija za film Doga\xc4\x91aj, Ku\xc4\x87a_NEWLINE_Dizajnirao je interijere nekih kafi\xc4\x87a i diskoklubova._NEWLINE_Redatelj je filmova Zavaravanje i Dubrova\xc4\x8dki suton._NEWLINE_Tako\xc4\x91er je autor filmova o \xc4\x8detvorici hrvatskih slikara: o Du\xc5\xa1anu D\xc5\xbeamonji, Josipu Vani\xc5\xa1ti, Josipu Ra\xc4\x8di\xc4\x87u i \xc4\x90uri Pulitici._NEWLINE_Kao slikar 30 je puta samostalno izlagao._NEWLINE_Preminuo je 1 sije\xc4\x8dnja 2018. godine u 85. godini \xc5\xbeivota.'